钦定古今图书集成/明伦汇编/闺媛典/第262卷 > 陈攀妻朱氏
## 钦定古今图书集成/明伦汇编/闺媛典/第262卷 > 陈攀妻朱氏

按《台州府志》：“朱氏，太平人。年二十，归陈攀，事舅姑孝，
生子庆朔。攀亡，氏年二十三，欲自经以从姑抱庆朔
泣，谕之曰：‘吾与若翁俱老，若死，吾两人亦旦暮不保’。
氏乃强起治丧，纺绩树蓄，以养舅姑。舅姑殁，或欲夺
其志，氏叱绝之。教庆朔为诸生，年五十馀，奉诏旌表。”